paragraph_text: Pokojni (eng. The Departed) je kriminalistički film Martina Scorsesea iz 2006., dobitnik Oscara za najbolji film 2007. U glavnim ulogama pojavljuju se Leonardo DiCaprio, Matt Damon, Jack Nicholson, Mark Wahlberg, Martin Sheen, Alec Baldwin i Ray Winstone. Film je obrada poznatog hongkoškog kriminalističkog trilera Pakleni poslovi. Radnja filma odvija se u Bostonu gdje Frank Costello, irski mafijaš, ubacuje Colina Sullivana kao krticu u policiju države Massachusetts. Istodobno, Billy Costigan je policajac koji se infiltrira u Costellovu ekipu. Kad dvije struje shvaćaju situaciju, prisiljeni su otkriti identitet onog drugoga.